# VALGORDEN FOR NORSK MEDISINSTUDENTFORENING

# Vedtatt av Nmf’s Landsstyre 16. oktober 2022, Oslo

1. Valgkomiteen skal aktivt rekruttere kandidater for å sikre et bredt engasjement i foreningen.
2. Valgkomiteens medlemmer kan ikke stille kandidatur til de verv hvor de skal gi sin innstilling.
3. Kandidatur skal sendes skriftlig til valgkomiteen, og skal minimum inneholde motivasjonsbrev og en kortfattet CV.
4. Fire uker før valgdagen skal valgkomiteen gjøre de innkomne kandidater til aktuelle verv kjent via nettsidene til Nmf. Kandidatene skal her ha mulighet til å legge frem deres motivasjon til vervet, samt en kortfattet CV.
5. Valgkomiteen skal intervjue alle innkomne kandidater så fremt det er praktisk mulig.
6. Valgkomiteen presenterer sin innstilling en uke før valgdagen.
7. Det skal settes av tid til presentasjon og utspørring av kandidater dagen før Valgallmøtet.
8. Det er ønskelig at kandidater er til stede på valgdagen. Kandidater som ikke har mulighet til å delta fysisk på valgdagen kan fortsatt stille til valg og får anledning til å delta digitalt.
9. Det sette følgende frister i behandlingen av kandidaturer
   1. Fire uker før valgmøtet må kandidaturer være sendt valgkomiteen for å være sikret at kandidaturet vurderes av valgkomiteen og blir presentert landsstyrets medlemmer i forkant av møtets start.
   2. Ny frist for å melde kandidatur til valgkomiteen settes nærmest mulig valgmøtet, slik at valgkomiteen har en reell mulighet til å vurdere kandidaturet. Denne fristen bestemmer valgkomiteen.
10. Siste frist for å stille kandidatur til et verv er ved kandidatenes presentasjon til det aktuelle vervet dagen før valgmøtet.
11. Dersom en kandidat ikke har fått anledning til å presentere seg i forkant av Valgmøtet skal alle kandidater til dette valget gis ordet i ett minutt i forkant av valget.
12. Alle valg gjennomføres fortrinnsvis elektronisk, ved behov som skriftlig urnevalg.
13. På stemmeseddelen skal en ved valg av én person kun oppføre navn på gyldige kandidater. En kan velge å stemme blankt, eller mot alle kandidater.
14. Ved flere enn to kandidater til ett verv, eller ved valg av flere personer (grupper, komiteer), skal det gjennomføres preferansevalg.
15. Preferansevalg gjennomføres etter metoden *Single transferable vote (STV),* med vekttall bestemt etter *Droops metode*. På stemmeseddelen skal det føres opp minst like mange navn som de plasser som skal besettes, i prioritert rekkefølge.
16. For valg der en gruppe skal velges til nummererte plasser (som vararekkefølge), tilfaller den rekkefølge som kandidatene velges i preferansevalget.
17. Valgmøtet er beslutningsdyktige dersom minst 2/3 av de stemmeberettigede er tilstede.
18. En kandidat velges ved simpelt flertall. Leder, nestleder og internasjonalt ansvarlig velges med absolutt flertall.
19. Dersom det er flere enn to kandidater og ingen kandidat oppnår nødvendig flertall ved første votering, skal kandidaten med færrest stemmer strykes før en går til ny voteringsrunde.
20. Ved stemmelikhet gjentas valget én gang. Ved gjentatt stemmelikhet gjennomføres loddtrekning. Det gjennomføres ikke loddtrekning om det er mer enn 50 % stemmer mot begge kandidater.
21. Dersom valgmøtet ikke kan enes om en kandidat gis NS mandat til å finne en kandidat til vervet. Dette gjelder ikke vervet som leder.

## INSTRUKSER FOR VALGKOMITEEN

* Valgkomiteen sitt arbeid starter ved avsluttet Valgmøte, og skal følge aktivt med i foreningens drift frem til neste Valgmøte.
* Valgkomiteen skal gjennomføre strukturerte intervju med alle kandidater som har meldt sitt kandidatur innen fristen nevnt i punkt 9b.

## PROSESS FREM MOT VALGET

* Lokallag og nasjonalt styre (NS) har et felles ansvar for at verv utlyses - senest ved semesterstart. Lokallagene og NS skal kunngjøre valget i aktuelle kanaler.
* Fire uker før valget begynner Valgkomiteen med sitt arbeid med å vurdere kandidatene. Her skal kandidatenes skriftlige søknad vurderes sammen med intervjuer.
* Valgkomiteen offentliggjør sin innstilling en uke før valgmøtet, og presenterer denne på valgdagen. Kandidater står fritt til å stille til valg på verv etter dette, og helt frem til selve valget

## INSTRUKS FOR TELLEKORPSET

* Tellekorps skal sammen med Nmf’s sekretær sørge for at den elektroniske avstemmingen er gjennomført riktig, og sikre korrekt avlesning av resultat
* Tellekorpset har ansvar for å dele ut stemmesedler til alle stemmeberettigede og samle disse inn igjen ved skriftlig urnevalg
* Tellekorpset teller de avgitte stemmer og gir resultatet skriftlig til ordstyrer. Ordstyrer offentliggjør resultatet av voteringen. Stemmetallet annonseres ikke, med mindre annet er vedtatt.

Preferansevalg

* Preferansevalg benyttes når mer enn én person skal velges til samme post:
  1. Blanke og ugyldige stemmesedler fjernes først.
  2. Resterende stemmesedler gjennomgås, og personen ført opp på førsteplass telles opp. Dersom en kandidat har oppnådd valgtallet er denne valgt. Dersom ingen kandidat har oppnådd valgtallet i denne første opptellingen, skal kandidaten med færrest stemmer i runden strykes fra lappene med denne kandidaten på topp og stemmene telles på nytt. Dette gjentas til en kandidat er valgt.
     + Dersom mer enn én kandidat oppnår valgtallet og rekkefølgen er av betydning, eller flere kandidater enn antall plasser har oppnådd valgtallet skal den med flest stemmer velges.
     + Ved stemmelikhet i punktet over skal denne avgjøres etter samme prinsipp som beskrevet i setning nummer tre i punkt b.
  3. Dersom flere kandidater skal velges, går en til en ny runde. I denne runden skal den som ble valgt i foregående runde strykes fra alle stemmesedler (uavhengig av plassering) før ny opptelling. Hver stemme går nå til kandidaten som nå er øverst på hver stemmeseddel. Dersom noen kandidat ble strøket under opptellingen i forrige runde skal disse nå telles med. Dersom en kandidat har oppnådd valgtallet er denne valgt. Om ikke gjentas strykningen som beskrevet under forrige punkt.
  4. Trinn c. gjentas til alle plassene er besatt.

Valgtallet beregnes etter følgende formel:

*Valgtall = (gyldige stemmer / (seter som skal besettes + 1)) + 1*

Om valgtallet ikke er et helt tall, skal dette rundes *oppover* til neste hele tall.